Diari Oficial de la Generalitat Valenciana


Sumari del DOGV 9458, del 27-10-2022 (2022/9797)

RESOLUCIÓ de 20 d'octubre de 2022, del conseller d'Hisenda i Model Econòmic, per la qual s'amplia el termini de justificació de les subvencions de caràcter plurianual per a determinats projectes d'inversió empresarial que contribuïsquen a la transformació del model econòmic de la Comunitat Valenciana, per a l'anualitat 2022.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9458

Data del DOGV
:   27-10-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/9797


Data del document
:   20-10-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic
    * ajuda pública

RESOLUCIÓ de 20 d'octubre de 2022, del conseller d'Hisenda i Model Econòmic, per la qual s'amplia el termini de justificació de les subvencions de caràcter plurianual per a determinats projectes d'inversió empresarial que contribuïsquen a la transformació del model econòmic de la Comunitat Valenciana, per a l'anualitat 2022. [2022/9797]  
Mitjançant l'Ordre 14/2018, de 27 de desembre, de la Conselleria d'Hisenda i Model Econòmic, s'estableixen les bases reguladores per a la concessió de subvencions per a determinats projectes d'inversió empresarial que contribuïsquen a la transformació del model econòmic de la Comunitat Valenciana. (DOGV 8454, 31.12.2018).  
A la vista de les trenta-cinc sol·licituds presentades i atés que en data de hui encara no s'han emés les resolucions de concessió, es fa ineludible la necessitat d'ampliar el termini de presentació de la justificació que s'estableix en la Resolució de 27 de desembre de 2021, de la Conselleria d'Hisenda i Model Econòmic, per la qual es convoca la concessió de subvencions de caràcter biennal per a determinats projectes d'inversió empresarial que contribuïsquen a la transformació del model econòmic de la Comunitat Valenciana, regulades a l'empara de l'Ordre 14/2018, de 27 de desembre, de 2018, de la Conselleria d'Hisenda i Model Econòmic (DOGV 9245, 29.12.2021), de manera que s'establisca un termini de justificació de subvencions apropiat perquè les entitats puguen realitzar l'actuació objecte de subvenció dins del termini i en la forma adequada.  
Vista la proposta de la secretaria autonòmica de Model Econòmic i Finançament de data 17 d'octubre de 2022.  
Vist el que disposa l'article 70 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, i l'article 32 de la Llei 39/2015, d'1 d'octubre, del procediment administratiu comú de les administracions públiques, resolc:  
  
Primer  
Ampliar el termini de justificació de les ajudes, que s'estableix en el resolc onze, punt 6, de la Resolució de 27 de desembre de 2021, del conseller d'Hisenda i Model Econòmic, havent-se de presentar la justificació de l'execució realitzada en 2022 fins al 18 de novembre de 2022.  
  
  
Segon  
Publicar aquesta resolució en el Diari Oficial de la Generalitat Valenciana, perquè tinga eficàcia i coneixement general.  
  
València, 20 d'octubre de 2022.- El conseller d'Hisenda i Model Econòmic: Arcadi España García.